**Izziņa par atzinumos sniegtajiem iebildumiem par likumprojektu „Par Latvijas Republikas valdības un Lietuvas Republikas valdības līgumu par Latvijas – Lietuvas valsts robežas uzturēšanu un pilnvaroto robežas pārstāvju darbību”**

**I.  Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |  |  |
| --- | --- | --- | --- | --- |
| Datums | 27.03.2019. | | | |
| Saskaņošanas dalībnieki | Aizsardzības ministrija   |  | | --- | | Ārlietu ministrija | | Finanšu ministrija | | Tieslietu ministrija | | | | |
|  |  | | | |
|  |  | | | |
| Saskaņošanas dalībnieki izskatīja šādu ministriju (citu institūciju) iebildumus | |  | Tieslietu ministrijas, Aizsardzības ministrijas un Finanšu ministrijas iebildumus |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |  |
| --- | --- | --- | --- |
| Datums | Likumprojekts nosūtīta elektroniskajai saskaņošanai 2019.gada 27.martā (atzinums līdz 2019.gada 4.aprīlim) | | |
| Saskaņošanas dalībnieki |  | | |
|  |  | | |
| Saskaņošanas dalībnieki izskatīja šādu ministriju (citu institūciju) iebildumus | |  |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | | |

II. Jautājumi, par kuriem saskaņošanā vienošanās ir panākta

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1. | Līguma projekta 1.panta 2.punkts. 4.pants un likumprojekta sākotnējās ietekmes novērtējuma ziņojums (anotācija) | | **Tieslietu ministrija norāda**, ka nav saprotams, kas ir Latvijas Republikas valdības un Lietuvas Republikas valdības līguma projekta par Latvijas – Lietuvas valsts robežas uzturēšanu un pilnvaroto robežas pārstāvju darbību (turpmāk – līguma projekts) 1. panta 2. punktā un citviet norādītā “jauktā komisija” un vai tā nav sajaukta ar citviet līguma projektā minēto “kopējo komisiju”. Attiecīgi lūdzam sniegt skaidrojumu, nepieciešamības gadījumā precizējot līguma projektu. | | **Iebildums ņemts vērā**  Iekšlietu ministrija vērš uzmanību, ka Līguma par valsts robežas atjaunošanu starp Latvijas Republiku un Lietuvas Republiku 2.pants paredz izveidot Jaukto komisiju, kas darbosies saskaņā ar Jauktās komisijas instrukciju.  Atbilstoši Jauktās komisijas valsts robežas atjaunošanas dabā instrukcijas 1.punktam  katra minētās komisijas sēde tiek protokolēta.  Līdz ar to līguma projekta 1.panta 2.punktā ir minēts tieši Jauktās komisijas sēdes noslēguma protokols, kas tiek uzskatīts par redemarkācijas dokumentu.  Savukārt līguma projekts paredz, ka ar to tiks izveidota pušu Kopējā komisija, kuras uzdevumos ietilps valsts robežas uzturēšanas dabā kontrole; valsts robežas inventarizācijas organizēšana;  tādu jautājumu koordinācija un risināšana, kas saistīti ar valsts robežas atrašanos, tās iezīmēšanu un uzturēšanu.  Līdz ar to līguma projekta 4.pantā tiek dota atsauce uz Jauktās komisijas valsts robežās iezīmēšanas veidu redemerkācijas procedūras ietvaros, kuru nākotnē varēs mainīt tikai ar Kopējās komisijas lēmumu.  Visi turpmākie panti (pēc 4.panta) skar tikai Kopējās komisijas kompetenci, kas sāks savu darbību pēc līguma projekta spēkā stāšanās. | Likumprojekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam (4. lpp.) | |
| 2. | Līguma projekta 1.panta 7. un 8.punkts un likumprojekta sākotnējās ietekmes novērtējuma ziņojums (anotācija) | | **Tieslietu ministrija izsaka** bažas par līguma projekta 1. panta 7. un 8. punkta jēdzienu skaidrojumu lietderību. Proti, praksē līgumā lietotos jēdzienus skaidro, lai saprastu konkrētā jēdziena saturiskās robežas. Uzskatām, ka līguma projekta 1. panta 7. un 8. punktā ietvertie jēdzienu skaidrojumi ir pašsaprotami, līdz ar to lūdzam pamatot minēto jēdzienu skaidrojumu nepieciešamību, nepieciešamības gadījumā precizējot līguma projektu. | | Iebildums ņemts vērā  Vēršam uzmanību, ka atbilstoši līguma projekta 17.panta 1.punktam pilnvaroto robežas pārstāvju uzdevumos ietilpst robežincidentu noregulēšana, kā arī saskaņā ar līguma projekta 19.panta otro punktu viens no pilnvaroto robežas pārstāvju pienākumiem ir  organizēt robežincidentu vienpusēju vai kopīgu izmeklēšanu un savas kompetences ietvaros izskatīt un nokārtot jautājumus, kas saistīti ar robežincidentiem, kurus nav nepieciešams risināt, izmantojot diplomātiskos kanālus.  Ņemot vērā minēto, puses vienojās paredzēt terminu “robežincidents” un “robežincidenta izmeklēšana” skaidrojumu līguma projekta 1.pantā, lai abu pušu līguma piemērotājiem būtu skaidrs, kas tiek domāts ar “robežincidentu”. Informējam, ka sarunu laikā par līguma projektu, tika identificēts, ka ir būtiski minēt, ka šie incidenti būtu pilnvaroto robežas pārstāvju kompetencē tikai tad, ja tie notika uz robežas vai tās tuvumā. Turklāt abām pusēm bija svarīgi paredzēt, ka “robežincidenta izmeklēšana” ir apstākļu izskatīšana, kas savukārt nozīmē, ka minētā izmeklēšana nav saistīta ar kriminālprocesu vai administratīvā pārkāpuma lietvedību. | Likumprojekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam (5. lpp.) | |
| 3. | Līguma projekta 5.pants un likumprojekta sākotnējās ietekmes novērtējuma ziņojums (anotācija) | | **Tieslietu ministrija** lūdz skaidrot, kas līguma projekta 5. panta izpratnē uzskatāmas par cita veida darbībām. Vēršam uzmanību, ka atbilstoši juridiskās tehnikas prasībām tiesību normai jābūt viennozīmīgi skaidrai tās piemērotājam. Attiecīgi lūdzam sniegt skaidrojumu un precizēt līguma projektu. | | **Iebildums ņemts vērā**  Atbilstoši Latvijas Republikas valsts robežas likuma 14.pantam personu uzturēšanās valsts robežas joslā ir aizliegta, izņemot gadījumus, kad tā saistīta ar: robežuzraudzību; valsts sauszemes robežas, tās nostiprinājuma būvju un elementu un valsts robežas joslas uzturēšanas un atjaunošanas darbiem, kas ir saskaņoti ar Valsts robežsardzi; valsts robežu šķērsojošo komunikāciju (piemēram, cauruļvadu, sakaru līniju, elektrolīniju), autoceļu un dzelzceļu uzturēšanas darbiem, kas ir saskaņoti ar Valsts robežsardzi; ģeodēzijas un kartogrāfijas darbiem, kas ir saskaņoti ar Valsts robežsardzi; katastrofu seku likvidācijas darbiem, par ko ir informēta Valsts robežsardze.  Līdz ar to ar citām darbībām tiek saprastas tās darbības, kas ir saistītas ar iepriekš minēto darbu veikšanu, piemēram autoceļu un komunikāciju uzturēšana, kartogrāfijas darbi un cits. | Likumprojekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam (3. lpp.) | |
| 4. | Līguma projekta 7.panta 3.punkts un likumprojekta sākotnējās ietekmes novērtējuma ziņojums (anotācija) | | **Tieslietu ministrija** lūdz skaidrot, kā tiks noskaidrots līguma projekta 7. panta 3. punktā norādītais dienests, kurš atbildīgs par robežstaba atjaunošanu, nepieciešamības gadījumā papildinot līguma projektu | | **Iebildums ņemts vērā**  Iekšlietu ministrija vērš uzmanību, ka līguma projekta 6.pantā ir noteikts atbildības par robežzīmju uzturēšanu sadalījums. Līdz ar to atbildību par robežzīmes vai robežstaba atjaunošanu uzņemsies tās valsts robežsardzes dienests, kura ir atbildīga par robežzīmju uzturēšanu atbilstoši līguma projekta 6.pantam. | Likumprojekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam (3. lpp.) | |
| 5. | Līguma projekta 6. un 11.pants un likumprojekta sākotnējās ietekmes novērtējuma ziņojums (anotācija) | | **Tieslietu ministrija norāda, ka** Līguma projekta 11. panta 2.1. un 2.2. apakšpunkts daļēji dublē līguma projekta 6. panta 2.1. un 2.2. apakšpunktu. Attiecīgi lūdzam precizēt līguma projektu. | | **Iebildums ņemts vērā**  Vēršam uzmanību, ka, neskatoties uz to, ka 6.pantā un 11.pantā robežzīmes ir sadalītas vienādi, katrs no minētajiem pantiem atruna dažādus jautājumus. Proti, 6.pantā ir noteikta pušu atbildība par robežzīmju uzturēšanu, savukārt 11.pantā ir noteikta pušu atbildība par nepieciešamu dokumentu noformēšanu atbilstoši inventarizācijas rezultātiem.  Ņemot vērā minēto, Iekšlietu ministrijas skatījumā 6. un 11.pants nedublē viens otru. | Likumprojekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam (3.lpp.) | |
| 6. | Likumprojekta sākotnējās ietekmes novērtējuma ziņojums (anotācija) | | **Aizsardzības ministrija lūdz** projekta sākotnējās ietekmes novērtējuma ziņojuma (anotācijas) II. Sadaļas 1. punktā papildus iekļaut Aizsardzības Ministriju un Latvijas Ģeotelpiskās Informācijas aģentūru, jo saskaņā ar Ģeotelpiskās informācijas likuma 31. panta (2) punktu noteikts “Latvijas Republikas valsts robežas demarkācijas darbu ietvaros Latvijas Ģeotelpiskās informācijas aģentūra nodrošina starpvalstu līgumos noteikto Latvijas Republikas valsts robežas robežzīmju ģeodēzisko koordinātu noteikšanu un to attēlošanu kartēs.” un atbilstoši 2013.gada 9.jūlija Ministru kabineta noteikumiem Nr.384 “Latvijas Ģeotelpiskās informācijas aģentūras nolikums” 4.4. punktā noteikts ka aģentūra “uzmēra valsts robežu – nosaka valsts robežlīniju un valsts robežzīmju ģeodēziskās koordinātas un sastāda robežas demarkācijas kartes.” | | **Iebildums ņemts vērā** | Likumprojekta sākotnējās ietekmes novērtējuma ziņojums (anotācija) precizēts atbilstoši Aizsardzības ministrijas iebildumam (6.lpp) | |
| 7. | Likumprojekta sākotnējās ietekmes novērtējuma ziņojums (anotācija) | | **Aizsardzības ministrija lūdz** projekta sākotnējās ietekmes novērtējuma ziņojuma (anotācijas) V. Sadaļā “Tiesību akta projekta atbilstība Latvijas Republikas starptautiskajām saistībām” – tiek norādīts ka projekts šo jomu neskar. Lūdzam pārbaudīt ieraksta pareizību, jo sagatavotais likumprojekts ir tieši saistīts ar joprojām spēkā esošo 1993.gada 29.jūnijā Biržos parakstīto Līgumu par valsts robežas atjaunošanu starp Latvijas Republiku un Lietuvas Republiku. | | **Iebildums ņemts vērā** | Likumprojekta sākotnējās ietekmes novērtējuma ziņojums (anotācija) precizēts atbilstoši Aizsardzības ministrijas iebildumam (7.lpp) | |
| 8. | Likumprojekta sākotnējās ietekmes novērtējuma ziņojums (anotācija) | | **Aizsardzības ministrija** lūdz projekta sākotnējās ietekmes novērtējuma ziņojuma (anotācijas) VII. Sadaļā “Tiesību akta projekta izpildes nodrošināšana un tās ietekme uz institūcijām”, 1. punktā papildus iekļaut Aizsardzības Ministriju un Latvijas Ģeotelpiskās Informācijas aģentūru (pamatojumu skatīt pie priekšlikuma II. sadaļai). | | **Iebildums ņemts vērā** | Likumprojekta sākotnējās ietekmes novērtējuma ziņojums (anotācija) precizēts atbilstoši Aizsardzības ministrijas iebildumam (10.lpp) | |
| 9. | Likumprojekta sākotnējās ietekmes novērtējuma ziņojums (anotācija) | | **Finanšu ministrija** lūdz papildināt projekta sākotnējās ietekmes novērtējuma ziņojuma (anotācijas) VII sadaļas 3.punktu ar norādi, ka projekta izpildi iesaistītās institūcijas nodrošinās piešķirto valsts budžeta līdzekļu ietvaros. | | **Iebildums ņemts vērā** | Likumprojekta sākotnējās ietekmes novērtējuma ziņojums (anotācija) precizēts atbilstoši Finanšu ministrijas iebildumam (10.lpp) | |
| Atbildīgā amatpersona | | K.Zagoskina | | |  | |
|  | |  | | |
| Karina Zagoskina  Iekšlietu ministrijas Juridiskā departamenta  Starptautisko tiesību nodaļas juriskonsulte  67219533; fakss: 67219135  [karina.zagoskina@iem.gov.lv](mailto:karina.zagoskina@iem.gov.lv) | | | |